Sauerbrunn voitti olympiakultaa 2012 sekä MM-kultaa vuosina 2015 ja 2019. Hän on saavuttanut myös MM-hopeaa 2011 ja olympiapronssia vuodelle 2021 siirretyissä Tokion kisoissa. Vuoden 2011 MM-kisoissa hän pelasi vain välieräottelussa Ranskaa vastaan, ja olympiakisoissa 2012 hän pääsi vaihtopelaajan roolissa kentälle vain kolmessa ottelussa. Vuoden 2015 MM-kisoissa Sauerbrunn pelasi täyden ajan kaikissa Yhdysvaltain otteluissa. Vuoden 2019 MM-kisoissa Sauerbrunn pelasi kaikissa muissa Yhdysvaltain otteluissa paitsi ensimmäisessä ottelussa Thaimaata vastaan.